## Plan i program mjera specifične zdravstvene zaštite radnika

### NN 122/2007 (28.11.2007.), Plan i program mjera specifične zdravstvene zaštite radnika

# MINISTARSTVO ZDRAVSTVA I SOCIJALNE SKRBI

**3539**

Na temelju članka 17. Zakona o zdravstvenoj zaštiti (»Narodne
novine« br. 121/03, 48/05 i 85/06) na prijedlog Hrvatskog zavoda za medicinu
rada, po prethodno pribavljenom mišljenju nadležnih komora, ministar zdravstva i
socijalne skrbi donosi

## PLAN I PROGRAM

### MJERA SPECIFIČNE ZDRAVSTVENE ZAŠTITE RADNIKA

I.

Planom i programom mjera specifične zdravstvene zaštite
radnika utvrđuju se mjere specifične zdravstvene zaštite radnika te se utvrđuju
subjekti (izvršitelji i sudionici), koji su obvezni osigurati i provoditi mjere
zdravstvene zaštite radnika.
Ciljevi provedbe Plana i programa mjera specifične zdravstvene zaštite radnika
jesu:
1. povećati razinu zdravlja radnika u cjelini uz smanjenje prevalencije
čimbenika rizika za zdravlje provedbom programa promocije zdravlja,
2. smanjiti pobol, smrtnost i invalidnost od bolesti, ozljeda i stanja na koja
se može djelovati preventivnim mjerama i učinkovitom zdravstvenom zaštitom,
3. provedba posebne skrbi za unapređenje zdravlja radnika pod povećanim rizikom.

II.

PLAN I PROGRAM MJERA SPECIFIČNE ZDRAVSTVENE
ZAŠTITE RADNIKA NA RAZINI PRIMARNE ZDRAVSTVENE ZAŠTITE

1. PROGRAM MJERA SPECIFIČNE ZDRAVSTVENE ZAŠTITE RADNIKA IZ
OBVEZNOG ZDRAVSTVENOG OSIGURANJA ZAŠTITE ZDRAVLJA NA RADU KOJE OSIGURAVA
HRVATSKI ZAVOD ZA ZDRAVSTVENO OSIGURANJE ZAŠTITE ZDRAVLJA NA RADU

Mjere specifične zdravstvene zaštite radnika iz obveznog
zdravstvenog osiguranja zaštite zdravlja na radu koje osigurava Hrvatski zavod
za zdravstveno osiguranje zaštite zdravlja na radu (u daljnjem tekstu: Zavod)
jesu:
***1.1. Preventivni pregledi radnika s obzirom na radne uvjete te opasnosti,
štetnosti i napore pri obavljanju poslova*
1.1.1. Prethodni pregled radnika prije zaposlenja na poslovima s posebnim
uvjetima rada, te kod premještaja na te poslove**
Po utvrđenoj metodologiji provođenja pregleda i pretraga, posebno funkcionalnog
ispitivanja organa i organskih sustava, pregledi se obavljaju u svrhu ocjene
radne sposobnosti u odnosu na zahtjeve poslova s posebnim uvjetima rada.
Obavljaju se pregledi svih radnika koji se zapošljavaju na poslovima s posebnim
uvjetima rada te kod radnika koji se premještaju na te poslove.
**Izvršitelji:** Tim medicine rada, a prema vrsti pregleda
hematološko-biokemijski laboratorij, toksikološki laboratorij, psiholog,
specijalisti drugih specijalnosti
**Sudionici:** Služba zaštite na radu, poslodavac, Zavod.

*Tablica 1.* POSLOVI ZA KOJE JE POTREBAN PRETHODNI PREGLED PREMA PROPISIMA
O POSLOVIMA S POSEBNIM UVJETIMA RADA
A) POSLOVI S POSEBNIM UVJETIMA RADA

|  |  |
| --- | --- |
| A) POSLOVI S POSEBNIM UVJETIMA RADA | |
| 1. | Rukovanje i upravljanje strojevima i uređajima na mehanizirani pogon na kojima se ne može primijeniti zaštita od mehaničkih opasnosti;– Pregled radnika izloženih mehaničkim opasnosti od alata, strojeva, opreme |
| 2. | Upravljanje i rukovanje samohodnim strojevima na mehanizirani pogon – Pregled radnika koji rade na unutarnjem transportu /upravljanje samohodnim strojevima/ dizalicama i transporterima |
| 3. | Rukovanje uređajima na postrojenju za dobivanje i preradu sirove nafte i plina |
| 4. | Rukovanje kotlovskim postrojenjima, kompresorskim stanicama i drugim energetskim postrojenjima, stanicama i posudama s komprimiranim plinovima |
| 5. | Upravljanje dizalicama na mehanizirani pogon |
| 6. | Signalista |
|  | – vezivanje tereta, davanje upozorenja pri radu s dizalicom, usmjeravanje prometa, davanje upozorenja na opasnost i dr. |
| 7. | Rukovanje uređajima na postrojenjima za uskladištenje i preradu lakozapaljivih i eksplozivnih tekućina i plinova |
| 8. | Ronilački poslovi |
| 9. | Rukovanje uređajima za opskrbu zrakom radnika u rudnicima, kesonima i pri obavljanju ronilačkih poslova |
| 10. | Montaža, održavanje i ispitivanje električnih instalacija, uređaja i postrojenja napona većeg od 250 V i napona 220 V s posebnim zahtjevima |
| 11. | Građevinsko-montažni poslovi na podizanju skela, postavljanja oplata i ograda |
| 12. | Izrada eksploziva i rukovanje eksplozivom (svi poslovi u procesu izrade baruta i drugih eksploziva, pakiranje, skladištenje i manipulacija u primjeni, uključivo i poslovi pomoćnika palioca mina) |
| 13. | Punjenje i paljenje mina |
| 14. | Vatrogasaca |
| 15. | S teškim fizičkim naprezanjem |
| a. | ručno dizanje ili nošenje tereta težih od 25 kg za muškarce i težih od 15 kg za žene; |
| b. | poslovi koji se obavljaju pretežno u nefiziološkim i u prisilnim položajima tijela |
| 16. | Za poslove koji se izvode na visini – poslovi koji se makar povremeno izvršavaju s površine podignute više od tri metra od okolne površine, ako se primjenom osnovnih pravila zaštite na radu ne može spriječiti povećana opasnost od pada radnika s mjesta rada) |
| 17. | Pregled radnika izloženih naporima: |
| - | statodinamički napor |
| - | dinamički napor (fizički rad), |
| - | statički napor (zadržavanje jednog položaja tijela) |
| - | ponavljani pokreti |
| POSLOVI KOD KOJIH JE RADNIK U TOKU PRETEŽNOG DIJELA PUNOG RADNOG VREMENA IZLOŽEN FIZIKALNIM ILI KEMIJSKIM ŠTETNOSTIMA: | |
| 18. | Nepovoljnoj mikroklimi (poslovi koji se izvršavaju u radnim prostorijama u kojima je iz tehnoloških razloga mikroklima izvan standarda ili izvan fizioloških granica zbog visoke temperature i visoke relativne vlage; poslovi koji se obavljaju pod utjecajem hladnoće, kao što je rad u hladnjacima) |
| 19. | Buci (poslovi koji se izvršavaju u prostoru u kome je moguća jačina buke u razini uha veća od 90 dB, bez obzira na smještaj izvora buke) |
| 20. | Vibracijama i potresanju koja se prenose na dio tijela |
| 21. | Vibracijama i potresanju koja se prenose na cijelo tijelo rad­nika |
| 22. | Povišenom atmosferskom tlaku (poslovi koji se obavljaju u kesonu) |
| 23. | Neionizirajućem zračenju (poslovi s izvorima mikrovalnih, visokofrekventnih, ultraljubičastih, infracrvenih i laserskih zračenja i drugi poslovi koji se obavljaju u okolini u kojoj se koriste izvori tih zračenja) |
| 24. | Nefibrogenim prašinama (poslovi koji se izvršavaju u okolini s onečišćenjem zraka prašinom metala, drva, cementa i drugim prašinama sa sadržajem SiO2 manjim od 1%) |
| 25. | Organskim prašinama (poslovi koji se obavljaju u okolini gdje nastaju prašine pamuka, lana, konoplje, pljesnivog sijena, brašna, pljesnivog ječma, životinjskih dlaka i druge organske prašine) |
| 26. | Prašini i dimu olova i njegovih anorganskih spojeva |
| 27. | Tetraetil olovu |
| 28. | Parama žive i prašini živinih spojeva |
| 29. | Kromu i njegovim spojevima |
| 30. | Niklu i njegovim spojevima |
| 31. | Prašini i dimovima mangana i spojeva |
| 32. | Prašini i dimovima kadmija |
| 33. | Prašini i dimovima vanadija, selena i platine |
| 34. | Prašini tvrdog metala |
| 35. | Uranu i njegovim spojevima |
| 36. | Prašini i dimu berilija |
| 37. | Parama i prašini arsena i njegovih spojeva |
| 38. | Prašini i dimovima fosfora i njegovih spojeva |
| 39. | Plinovitim nadražljivcima |
| 40. | Fluoru i njegovim spojevima |
| 41. | Ugljičnom monoksidu |
| 42. | Cijanovodiku |
| 43. | Ugljičnom disulfidu |
| 44. | Glikolima |
| 45. | Parama nafte i derivata |
| 46. | Spojevima ugljikovodika: alifatski ugljikovodici, alkoholi, esteri, eteri, aldehidi, ketoni, derivati nafte, homolozi benzena (toluen, ksilen). |
| 47. | Pregled radnika izloženih C6 – ugljikovodicima ravnog lanca (n-heksan, metil n-butil keton) |
| 48. | Halogenim derivatima ugljikovodika – Pregled radnika i izloženih halogeniranim spojevima alifatskih (monoklormetan, triklormetan, tetraklorugljik, trikloetilen, kloroflourougljici...) i aromatskih ugljikovodika (klorobenzeni, poliklorirani bifenili) |
| 49. | Vinil klorid monomeru |
| 50. | Benzenu |
| 51. | Homolozima benzena |
| 52. | Nitro o derivatima benzena |
| 53. | Amino derivatima benzena |
| 54. | Kemijskim i drugim tvarima u proizvodnji i preradi umjetnih smola i plastičnih masa |
| 55. | Organofosfornim i karbamatnim pesticidima |
| 56. | Drugim pesticidima |
| 57. | Prašini umjetnih gnojiva |
| 58. | Biološkim agensima |
| 59. | Rad s računalom |
| 60. | Rad pri ručnom prenošenju tereta |
| 61. | Rad na poslovima čuvara i zaštitara u privatnoj zaštiti |
| 62. | Rad na poslovima privatnog detektiva |
| 63. | Rad s izvorima ionizirajućih zračenja |
| 64. | Rad na poslovima vozača kojima je to osnovno zanimanje – Pregled radnika koji sudjeluju u javnom prometu |
| 65. | Pregledi radnika koji rade na željeznici |
| 66. | Rad na poslovima državnih službenika na poslovima osiguranja u kaznionicama i zatvorima uprave za zatvorski sustav |
| 67. | Rad na poslovima rukovanja lijekovima koji sadrže citotoksične tvari |
| 68. | Rad na poslovima članova posade pomorskih brodova i brodova unutarnje plovidbe |
| 69. | Rad na poslovima pirotehničara |
| 70. | Rad na poslovima obvezatne dezinfekcije, dezinsekcije i deratizacije kao mjere za sprječavanje i suzbijanje zaraznih bolesti pučanstva |
| 71. | Rad na poslovima na kojima su radnici izloženi karcinogenim i/ili mutagenim tvarima |
| 72. | Rad na poslovima zrakoplovnog osoblja |
| 73. | Rad na poslovima na kojima su radnici izloženi azbestu |
| 74. | Rad na poslovima pripadnika oružanih snaga |
| 75. | Rad na poslovima policijskih službenika |

**1.1.2. Periodični pregled radnika na poslovima s
posebnim uvjetima rada**Po utvrđenoj metodologiji obavljanje ciljanih pregleda usmjerenih na one
organe, organske sustave i simptome koju su vezani za štetno djelovanje procesa
rada ili uvjeta rada. Pregledi se obavljaju kod svih radnika zaposlenih na
poslovima s posebnim uvjetima rada u propisanim rokovima.
*Izvršitelji:* Tim medicine rada, a prema vrsti pregleda
hematološko-biokemijski laboratorij, toksikološki laboratorij, psiholog,
specijalisti drugih specijalnosti
*Sudionici:* Služba zaštite na radu, poslodavac, Zavod.
Tablica Sudionici: Služba zaštite na radu, poslodavac, Zavod

2. POSLOVI NA KOJIMA JE OBVEZNO PROVOĐENJE PERIODIČNIH PREGLEDA ZA POSLOVE S
POSEBNIM UVJETIMA RADA

|  |  |  |
| --- | --- | --- |
| POSLOVI S POSEBNIM UVJETIMA RADA | ROK ZA PONOVNU PROVJERU | |
| ZDRAVSTVENOG STANJA | PSIHIČKE SPOSOBNOSTI |
| – Rukovanje i upravljanje strojevima i uređajima na mehanizirani pogon na kojima se ne može primijeniti zaštita od mehaničkih opasnosti; | 48 mjeseci | 48 mjeseci |
| – Upravljanje i rukovanje samohodnim strojevima na mehanizirani pogon | 24 mjeseca | 48 mjeseci |
| – Rukovanje uređajima na postrojenju za dobivanje i preradu sirove nafte i plina | 24 mjeseca | 48 mjeseci |
| Rukovanje kotlovskim postrojenjima, kompresorskim stanicama i drugim energetskim postrojenjima, stanicama i posudama s komprimiranim plinovima | 24 mjeseca | 48 mjeseci |
| Upravljanje dizalicama na mehanizirani pogon | 24 mjeseca | 48 mjeseci |
| Signalista  – vezivanje tereta, davanje upozorenja pri radu s dizalicom, usmjeravanje prometa, davanje upozorenja na opasnost i dr. | 24 mjeseca | 48 mjeseci |
| Rukovanje uređajima na postrojenjima za uskladištenje i preradu lako zapaljivih i eksplozivnih tekućina i plinova | 48 mjeseci | 48 mjeseci |
| Ronilački poslovi | 12 mjeseci | 24 mjeseca |
| Rukovanje uređajima za opskrbu zrakom radnika u rudnicima, kesonima i pri obavljanju ronilačkih poslova | 48 mjeseci | 48 mjeseci |
| Montaža, održavanje i ispitivanje električnih instalacija, uređaja i postrojenja napona većeg od 250 V i napona 220 V s posebnim zahtjevima | 48 mjeseci | 48 mjeseci |
| Građevinsko-montažni poslovi na podizanju skela, postavljanja oplata i ograda | 24 mjeseca |  |
| Izrada eksploziva i rukovanje eksplozivom (svi poslovi u procesu izrade baruta i drugih eksploziva, pakiranje, skladištenje i manipulacija u primjeni, uključivo i poslovi pomoćnika palioca mina) | 24 mjeseca | 48 mjeseci |
| Punjenje i paljenje mina | 12 mjeseci | 24 mjeseca |
| Poslovi vatrogasaca | 24 mjeseca | 48 mjeseci |
| Poslovi s teškim fizičkim naprezanjem  – ručno dizanje ili nošenje tereta težih od 25 kg za muškarce i težih od 15 kg za žene;  – poslovi koji se obavljaju pretežno u nefiziološkim i u prisilnim položajima tijela | 24 mjeseca |  |
| Poslovi koji se izvode na visini – poslovi koji se makar povremeno izvršavaju s površine podignute više od tri metra od okolne površine, ako se primjenom osnovnih pravila zaštite na radu ne može spriječiti povećana opasnost od pada radnika s mjesta rada | 12 mjeseci |  |
| Poslovi u nepovoljnoj mikroklimi (poslovi koji se izvršavaju u radnim prostorijama u kojima je iz tehnoloških razloga mikroklima izvan standarda ili izvan fizioloških granica zbog visoke temperature i visoke relativne vlage; poslovi koji se obavljaju pod utjecajem hladnoće, kao što je rad u hladnjacima) | – 24 mjeseca, ako se rad obavlja u mikroklimi izvan standarda,  – 12 mjeseci, ako se rad obavlja u mikroklimi izvan fizioloških granica |  |
| Poslovi koji se izvode u buci (poslovi koji se izvršavaju u prostoru u kome je moguća jačina buke u razini uha veća od 90 dB, bez obzira na smještaj izvora buke) | 24 mjeseca |  |
| Poslovi pri izloženosti vibracijama i potresanju (poslovi koji se obavljaju rukovanjem strojeva i alata pri kojima nastaju visoko ili niskofrekventne vibracije ili potresanja koja se prenose na dio tijela) | 24 mjeseca |  |
| Poslovi pri izloženosti vibracijama i potresanju (poslovi koji se obavljaju rukovanjem strojeva i alata pri kojima nastaju visoko ili niskofrekventne vibracije ili potresanja koja se prenose na cijelo tijelo radnika) | 24 mjeseca |  |
| Poslovi pri povišenom atmosferskom tlaku (poslovi koji se obavljaju u kesonu) | 12 mjeseci |  |
| Poslovi s izloženošću neionizirajućem zračenju (poslovi s izvorima mikrovalnih, visokofrekventnih, ultraljubičastih, infracrvenih i laserskih zračenja i drugi poslovi koji se obavljaju u okolini u kojoj se koriste izvori tih zračenja) | 24 mjeseca | 48 mjeseci |
| Poslovi na kojima su radnici izloženi nefibrogenim prašinama (poslovi koji se izvršavaju u okolini s onečišćenjem zraka prašinom metala, drva, cementa i drugim prašinama sa sadržajem SiO2 manjim od 1%) | 24 mjeseca |  |
| Poslovi na kojima su radnici izloženi fibrogenim prašinama – osim azbesta | 12 mjeseci |  |
| Poslovi na kojima su radnici izloženi organskim prašinama (poslovi koji se obavljaju u okolini gdje nastaju prašine pamuka, lana, konoplje, pljesnivog sijena, brašna, pljesnivog ječma, životinjskih dlaka i druge organske prašine) | 24 mjeseca |  |
| Poslovi na kojima su radnici izloženi prašini i dimu olova i njegovih anorganskih spojeva | 12 mjeseci |  |
| Poslovi na kojima su radnici izloženi tetraetil olovu | 12 mjeseci |  |
| Poslovi na kojima su radnici izloženi parama žive i prašini živinih spojeva | 12 mjeseci |  |
| Poslovi na kojima su radnici izloženi izložen kromu i njegovim spojevima | 12 mjeseci |  |
| Poslovi na kojima su radnici izloženi niklu i njegovim spojevima | 12 mjeseci |  |
| Poslovi na kojima su radnici izloženi prašini i dimovima mangana i spojeva | 12 mjeseci |  |
| Poslovi na kojima su radnici izloženi prašini i dimovima kadmija | 12 mjeseci |  |
| Poslovi na kojima su radnici izloženi prašini i dimovima vanadija | 12 mjeseci |  |
| Poslovi na kojima su radnici izloženi prašini i dimovima selena | 12 mjeseci |  |
| Poslovi na kojima su radnici izloženi prašini i dimovima platine | 12 mjeseci |  |
| Poslovi na kojima su radnici izloženi prašini tvrdog metala | 12 mjeseci |  |
| Poslovi na kojima su radnici izloženi uranu i njegovim spojevima | 12 mjeseci |  |
| Poslovi na kojima su radnici izloženi prašini i dimu berilija | 12 mjeseci |  |
| Poslovi na kojima su radnici izloženi parama i prašini arsena i njegovih spojeva | 12 mjeseci |  |
| Poslovi na kojima su radnici izloženi prašini i dimovima fosfora i njegovih spojeva | 24 mjeseca |  |
| Poslovi na kojima su radnici izloženi kiselinama i lužinama | 12 mjeseci |  |
| Poslovi na kojima su radnici izloženi plinovitim nadražljivcima | 24 mjeseca |  |
| Poslovi na kojima su radnici izloženi fluoru i njegovim spojevima |  |  |
| Poslovi na kojima su radnici izloženi ugljičnom monoksidu | 24 mjeseca |  |
| Poslovi na kojima su radnici izloženi cijanovodiku | 24 mjeseca |  |
| Poslovi na kojima su radnici izloženi ugljičnom disulfidu | 24 mjeseca |  |
| Poslovi na kojima su radnici izloženi glikolima | 24 mjeseca |  |
| Poslovi na kojima su radnici izloženi parama nafte i derivata | 24 mjeseca |  |
| Poslovi na kojima su radnici izloženi halogenim derivatima ugljikovodika | 12 mjeseci |  |
| Poslovi na kojima su radnici izloženi vinil klorid monomeru | 12 mjeseci |  |
| Poslovi na kojima su radnici izloženi benzenu | 12 mjeseci |  |
| Poslovi na kojima su radnici izloženi homolozima benzena | 12 mjeseci |  |
| Poslovi na kojima su radnici izloženi nitro o derivatima benzena | 12 mjeseci |  |
| Poslovi na kojima su radnici izloženi amino derivatima benzena | 12 mjeseci |  |
| Poslovi na kojima su radnici izloženi kemijskim i drugim tvarima u proizvodnji i preradi umjetnih smola i plastičnih masa | 12 mjeseci |  |
| Poslovi na kojima su radnici izloženi organofosfornim i karbamatnim pesticidima | 12 mjeseci |  |
| Poslovi na kojima su radnici izloženi drugim pesticidima (poslovi koji se obavljaju u radnim procesima proizvodnje ili primjene nikotina, piretrina, metilbromida, parakvata, kloriranih ugljikovodika, dinitrofenola i drugih pesticida) | 12 mjeseci |  |
| Poslovi na kojima su radnici izloženi prašini umjetnih gnojiva | 24 mjeseca |  |
| Poslovi na kojima su radnici izloženi biološkim agensima | 24 mjeseca |  |

**1.1.3. Preventivni pregledi radnika kod kojih je obvezna
provjera zdravstvenog stanja prema posebnim propisima**Po utvrđenoj metodologiji obvezno je obavljanje kliničkih pregleda,
funkcionalno ispitivanje organa i organskih sustava uz dodatne dijagnostičke
pretrage prije zapošljavanja te tijekom zapošljavanja. Vremenski razmaci, opseg
i način provođenja pregleda određeni su posebnim propisima. Pregledu podliježu
osobe kojima je osnovno zanimanje upravljanje cestovnim, željezničkim i
zrakoplovnim prijevoznim sredstvima, osobe koje profesionalno drže i nose
oružje, detektivi, čuvari i zaštitari u privatnoj zaštiti, radnici srednjih
škola i učeničkih domova, pomorci, osobe izložene ionizirajućim i
neionizirajućim zračenjima, osobe koje rade s otrovima, osobe koje rade sa
citostaticima, pirotehničari, članovi profesionalnih vatrogasnih postrojbi i
drugi radnici sukladno posebnim propisima.
*Izvršitelji:* Tim medicine rada, prema vrsti pregleda
hematološko-biokemijski laboratorij, toksikološki laboratorij, psiholog,
specijalisti drugih specijalnosti
*Sudionici:* Služba zaštite na radu, poslodavac, Zavod, drugi sudionici.

*Tablica 3.* PERIODIČNI PREGLEDI RADNIKA KOD KOJIH JE OBVEZNA PROVJERA
ZDRAVSTVENOG STANJA PREMA POSEBNIM PROPISIMA

|  |  |  |
| --- | --- | --- |
| POSLOVI/IZLOŽENOST PREMA POSEBNIM PROPISIMA | ROK ZA PONOVNU PROVJERU | |
| ZDRAVSTVENOG STANJA | PSIHIČKE SPOSOBNOSTI |
| Rad s računalom | – najmanje svake dvije godine za radnike koji koriste korekcijska pomagala, – Radnici imaju pravo na pregled vida kod specijalista oftalmologa ako se pri pregledu utvrdi da je specijalistički pregled potreban |  |
| Ručno prenošenje tereta | 24 mjeseca kada prema odredbama posebnog pravilnika o teretima  posao ima karakteristike posla s posebnim uvjetima rada |  |
| Čuvari i zaštitari u privatnoj zaštiti | Čuvari: svakih 60 mjeseci  Zaštitar: svakih 36 mjeseci | Čuvari: 72 mjeseca Zaštitar: svakih 36 mjeseci |
| Detektivi | svakih 24 mjeseca | svakih 24 mjeseca |
| Rad s izvorima ionizirajućih zračenja | 12 mjeseci |  |
| Vozači | Zdravstveni pregledi vozača kojima je upravljanje vozilom osnovno zanimanje– 24 mjeseca | svaka 24 mjeseca |
| Državni službenici na poslovima osiguranja u kaznionicama i zatvorima uprave za zatvorski sustav | – kandidati za prijam u državnu službu na poslove osiguranja u kaznionicama i zatvorima; državni službenici na poslovima osiguranja u kaznionicama i zatvorima; –; kandidati za službenike odjela osiguranja: službenici odjela osigura¬nja u odgojnom zavodu svi 24 mjeseca  - | – kandidati za prijam u državnu službu na poslove osiguranja u kaznionicama i zatvorima; državni službenici na poslovima osiguranja u kaznionicama i zatvorima; –; kandidati za službenike odjela osiguranja: službenici odjela osiguranja u odgojnom zavodu svi 24 mjeseca |
| Rukovanje lijekovima koji sadrže citotoksične tvari |  |  |
|  | zdravstveni pregledi osoblja koje dolazi u dodir s lijekovima koji sadrže citotoksične tvari – 24 mjeseca |  |
| Poslovi s  rizikom zbog izlaganja azbestu | 36 mjeseci |  |
| Članovi posade pomorskih brodova i brodova unutarnje plovidbe | 24 mjeseca |  |
| Pirotehničari | 12 mjeseci | 12 mjeseci |
| Osobe koje obavljaju djelatnost obvezatne dezinfekcije, dezinsekcije i deratizacije | Radnici koji provode DDD mjere -12 mjeseci |  |
| Zrakoplovno osoblje | – pomoćno zrakoplovno osoblje – 24 mjeseca  Kategorije zdravstvene sposobnosti zrakoplovnog osoblja su:  Kategorija 1 – 12 mjeseci kod osoba koje nisu navršile 40 godina starosti, 6 mjeseci kod osoba s navršenih 40 godina starosti.  Kategorija 2 – 60 mjeseci kod osoba koje nisu navršile 30 godina starosti, 24 mjeseca kod osoba koje nisu navršile 50 godina starosti, 12 mjeseci kod osoba koje nisu navršile 65 godina starosti i 6 mjeseci s navršenih 65 godina starosti  Kategorija 3 – 24 mjeseci kod osoba koje nisu navršile 40 godina starosti, odnosno 12 mjeseci kod osoba s navršenih 40 ili više godina starosti.  Kategorija 4 – trajno do 50 godine starosti. S 50 godina starosti imatelj dozvole mora napraviti prethodni pregled i dalje je valjanost Svjedodžbe 48 mjeseci.  Kategorija 5– 60 mjeseci | – pomoćno zrakoplovno osoblje – 24 mjeseca  Kategorije zdravstvene sposobnosti zrakoplovnog osoblja su:  Kategorija 1 – 12 mjeseci kod osoba koje nisu navršile 40 godina starosti, 6 mjeseci kod osoba s navršenih 40 godina starosti.  Kategorija 2 – 60 mjeseci kod osoba koje nisu navršile 30 godina starosti, 24 mjeseca kod osoba koje nisu navršile 50 godina starosti, 12 mjeseci kod osoba koje nisu navršile 65 godina starosti i 6 mjeseci s navršenih 65 godina starosti  Kategorija 3 – 24 mjeseci kod osoba koje nisu navršile 40 godina starosti, odnosno 12 mjeseci kod osoba s navršenih 40 ili više godina starosti.  Kategorija 4 – trajno do 50 godine starosti. S 50 godina starosti imatelj dozvole mora napraviti prethodni pregled i dalje je valjanost Svjedodžbe 48 mjeseci.  Kategorija 5– 60 mjeseci |
| Poslovi s  rizikom zbog izloženosti karcinogenim i/ili mutagenim tvarima | 12 mjeseci |  |
| Pripadnici Oružanih snaga | – praćenje zdravstvenog stanja pripadnika Oružanih snaga djelatnih vojnih osoba, -osoba na civilno-vojnom školovanju na temelju ugovora o školovanju, -državni službenici i namještenici na rasporedu  Djelatni časnici i dočasnici | Djelatni časnici i dočasnici  – svakih 60 mjeseci za osobe mlađe od 45 godina života u godini pregleda  – svakih 36 mjeseci za osobe s navršenih 45 godina života i više  -Djelatni vojnici i mornari  – svake treće kalendarske godine. |
|  | – svakih 60 mjeseci za osobe mlađe od 45 godina života u godini pregleda  – svakih 36 mjeseci za osobe s navršenih 45 godina života i više   Djelatni vojnici i mornari  – svake treće kalendarske godine. Državni službenici i namještenici na rasporedu u Oružanim snagama  – svake pete kalendarske godine za osobe mlađe od 45 godina života u godini pregleda  – svake treće kalendarske godine za osobe s navršenih 45 godina života i više.  Djelatne vojne osobe, službenici i namještenici raspoređeni na ustrojbenim mjestima:  a) svake kalendarske godine  – letači (piloti aviona i helikoptera), letači navigatori i letači-tehničari (osim starijih od 40 godina života koji se na pregled upućuju svakih 6 mjeseci),  – padobranci i osob­lje kabinske posade stariji od 50 godina života, | Državni službenici i namještenici na rasporedu u Oružanim snagama  – svake pete kalendarske godine za osobe mlađe od 45 godina života u godini pregleda  – svake treće kalendarske godine za osobe s navršenih 45 godina života i više. praćenje zdravstvenog stanja pripadnika Oružanih snaga djelatnih vojnih osoba, -osoba na civilno-vojnom školovanju na temelju ugovora o školovanju, -državni službenici i namještenici na rasporedu  Djelatni časnici i dočasnici  – svakih 60 mjeseci za osobe mlađe od 45 godina života u godini pregleda  – svakih 36 mjeseci za osobe s navršenih 45 godina života i više  Djelatni vojnici i mornari  – svake treće kalendarske godine. Državni službenici i namještenici na rasporedu u Oružanim snagama  – svake pete kalendarske godine za osobe mlađe od 45 godina života u godini pregleda  – svake treće kalendarske godine za osobe s navršenih 45 godina života i više.  Djelatne vojne osobe, službenici i namještenici raspoređeni na ustrojbenim mjestima:  a) svake kalendarske godine |
|  | – pripadnici antiterorističke postrojbe Vojne policije,  – podmorničari, ronioci, pomorski diverzanti,  – pripadnici izvidničko-diverzantskih postrojbi,  – osobe na radu s izvorima ionizirajućeg zračenja,  – pirotehničari, |
|  | – djelatnici koji pretežiti dio radnog vremena rade na ustrojbenim mjestima koja su, prema opisu poslova mjesta s posebnim uvjetima rada, a za koja je u skladu s podzakonskim propisima i pravilnicima iz područja zaštite na radu i srodnim područjima predviđen zdravstveni pregled svake kalendarske godine,  – osobe na radu s otrovima 1. kategorije.  b) svake druge kalendarske godine  – osobe na poslovima radiološke, biološke i kemijske zaštite,  – stalni članovi posade na brodovima Oružanih snaga,  – padobranci i osoblje kabinske posade do 50 godina života,  – ovlaštene službene osobe u Vojnoj policiji i drugim ustrojstvenim jedinicama Oružanih snaga, | – letači (piloti aviona i helikoptera), letači navigatori i letači-tehničari (osim starijih od 40 godina života koji se na pregled upućuju svakih 6 mjeseci),  – padobranci i osoblje kabinske posade stariji od 50 godina života,  – pripadnici antiterorističke postrojbe Vojne policije,  – podmorničari, ronioci, pomorski diverzanti,  – pripadnici izvidničko-diverzantskih postrojbi,  – osobe na radu s izvorima ionizirajućeg zračenja,  – pirotehničari,  – djelatnici koji pretežiti dio radnog vremena rade na ustrojbenim mjestima koja su, prema opisu poslova mjesta s posebnim uvjetima rada, a za koja je u skladu s podzakonskim propisima i pravilnicima iz područja zaštite na radu i srodnim područjima predviđen zdravstveni pregled svake kalendarske godine,  – osobe na radu s otrovima 1. kategorije.b) svake druge kalendarske godine  – osobe na poslovima radiološke, biološke i kemijske zaštite,  – stalni članovi posade na brodovima Oružanih snaga,  – padobranci i osoblje kabinske posade do 50 godina života, |
| – pripadnici postrojbi za specijalna djelovanja,  – osobe na radu u barokomori (uz uvjet od najmanje 90 sati rada u godinu dana),  – osobe na radu s izvorima neionizirajućeg zračenja,  – osobe na radu s otrovima ostalih kategorija,  – djelatnici na poslovima zaštite štićenih osoba,  – djelatnici koji pretežiti dio radnog vremena rade na ustrojbenim mjestima koja su, prema  opisu poslova mjesta s posebnim uvjetima rada, a za koja je |
|  | u skladu s podzakonskim propisima i pravilnicima iz područja zaštite na radu i srodnim područjima pred¬viđen zdravstveni pregled svake druge kalendarske godine, c) svake treće kalendarske godine  – pripadnici gardijskih postrojbi (časnici, dočasnici i vojnici),  – pripadnici Vojne policije osim ovlaštenih službenih osoba i pripadnika antiterorističkih postrojbi vojne policije,  – pripadnici obavještajnih postrojbi, | – ovlaštene službene osobe u Vojnoj policiji i drugim ustrojstvenim jedinicama Oružanih snaga,  – pripadnici postrojbi za specijalna djelovanja,  – osobe na radu u barokomori (uz uvjet od najmanje 90 sati rada u godinu dana),  – osobe na radu s izvorima neionizirajućeg zračenja,  – osobe na radu s otrovima ostalih kategorija,  – djelatnici na poslovima zaštite štićenih osoba,  – djelatnici koji pretežiti dio radnog vremena rade na ustrojbenim mjestima koja su, prema opisu poslova mjesta s posebnim uvjetima rada, a za koja je u skladu s podzakonskim propisima i pravilnicima iz područja zaštite na radu i srodnim područjima pred¬viđen zdravstveni pregled svake druge kalendarske godine, c) svake treće kalendarske godine  – pripadnici gardijskih postrojbi (časnici, dočasnici i vojnici),  – pripadnici Vojne policije osim ovlaštenih službenih osoba i pripadnika antiterorističkih postrojbi vojne policije,  – pripadnici obavještajnih postrojbi,  – ostalo zrakoplovno-tehničko osoblje koje obavlja |
| – ostalo zrakoplovno-tehničko osoblje koje obavlja poslove održavanja i preinake zrakoplova i zrakoplovnih uređaja ili se bavi poslovima u svezi utvrđivanja uvjeta leta i postupcima pripreme leta.-. Pripadnici Oružanih snaga raspoređeni ili operativno izmješteni na ustrojbeno mjesto vozača motornih vozila, a rok i sadržaj pregleda određuje se u skladu s propisima Republike Hrvatske kojima se utvrđuje zdravstvena sposobnost za vozača motornih vozila kojima je upravljanje vozilom osnovno zanimanje i propisima Ministarstva obrane kojima se utvrđuje zdravstvena sposobnost vozača specijalnih motornih vozila u Oružanim snagama, važećim na dan pregleda. |
|  | – Pripadnici Oružanih snaga kojima je rješenjem utvrđen postotak tjelesnog oštećenja (invaliditet) – svake druge kalendarske godine. | poslove održavanja i preinake zrakoplova i zrakoplovnih uređaja ili se bavi poslovima u svezi utvrđivanja uvjeta leta i postupcima pripreme leta.Pripadnici Oružanih snaga raspoređeni ili operativno izmješteni na ustrojbeno mjesto vozača motornih vozila, a rok i sadržaj pregleda određuje se u skladu s propisima Republike Hrvatske kojima se utvrđuje zdravstvena sposobnost za vozača motornih vozila kojima je upravljanje vozilom osnovno zanimanje i propisima Ministarstva obrane kojima se utvrđuje zdravstvena sposobnost vozača specijalnih motornih vozila u Oružanim snagama, važećim na dan pregleda.  – Pripadnici Oružanih snaga kojima je rješenjem utvrđen postotak tjelesnog oštećenja (invaliditet) – svake druge kalendarske godine. |
| Poslovi zaposlenika Ministarstva unutarnjih poslova | – policijski službenici specijalne i interventne policije, protueksplozijske zaštite te u ustrojstvenoj jedinici nadležnoj za posebne poslove sigurnosti 24 mjeseca  – policijski službenici SSS, VŠS i VSS u Ravnateljstvu policije, policijskim upravama i policijskim postajama 60 mjeseci   – policijski službenici  SSS, VŠS i VSS u drugim ustrojstvenim jedinicama  60 mjeseci | – policijski službenici specijalne i interventne  policije, protueksplozijske zaštite te u ustrojstvenoj jedinici nadležnoj za posebne poslove sigurnosti 24 mjeseca   – policijski službenici SSS, VŠS i VSS u Ravnateljstvu policije, policijskim upravama i policijskim postajama 60 mjeseci   – policijski službenici  SSS, VŠS i VSS u drugim ustrojstvenim jedinicama 60 mjeseci |

**1.1.4. Preventivni pregledi/anketiranje radnika
zaposlenih u radnim procesima s povećanim rizikom po zdravlje**Praćenje zdravlja radnika zaposlenih u radnim procesima s povećanim rizikom
po zdravlje provodi se preventivnim ciljanim pregledima radnika i/ili primjenom
upitnika o zdravstvenim tegobama radnika kod radnika koji nisu pretežiti dio
radnog vremena izloženi naporima, opasnostima i štetnostima, za koje je poznato
da mogu biti uzrok ozljede na radu ili profesionalne bolesti. Pregledi ili su
usmjereni na sprječavanje i rano otkrivanje bolesti koje su u potpunosti ili
dijelom uzrokovane radnim uvjetima ili koje uvjeti rada mogu pogoršati.

*Tablica 3.*

|  |  |
| --- | --- |
| Poslovi na kojima izloženost ne prelazi pretežiti dio radnog vremena | ROK ZA PROVOĐENJE  ANKETE |
| – ponavljajući pokreti | 12 mjeseci |
| – rad u nadražljivcima (radno vrijeme kraće od pretežitog radnog vremena) | 24 mjeseca |
| – rad s organskim otapalima (radno vrijeme kraće od pretežitog radnog vremena) | 12 mjeseci |
| – rad u prisilnom položaju tijela | 12 mjeseci |
| – rad na rukovodećem radnom mjestu | 12 mjeseci |
| – noćni rad | 12 mjeseci |
| – smjenski rad | 12 mjeseci |
| – izloženost štetnostima s alergogenim potencijalom (dišnim i/ili kožnim) | 24 mjeseca |
| – rad u proizvodnji organofosfornih pesticida i karbamata | acetilholinesteraza u serumu prije početka sinteze i tjedan dana nakon početka sinteze |
| – rad sa organofosfornih i karbamatnih pesticida u zaštiti | acetilholinesteraza u serumu prije početka zaštite bilja i tjedan dana nakon početka zaštite bilja |

*Izvršitelji:* Tim medicine rada, a prema vrsti pregleda
hematološko-biokemijski laboratorij, toksikološki laboratorij, psiholog,
specijalisti drugih specijalnosti
*Sudionici:* Služba zaštite na radu, poslodavac, Zavod.

**1.1.5. Preventivni pregled radnika koji se češće ozljeđuju na radu**Obavljanje pregleda s funkcionalnim ispitivanjima i dodatnom obradom radnika
ovisno o ozljedi. Po potrebi se obavlja i ispitivanje uvjeta rada te procjena
opasnosti. Svrha pregleda jest otkrivanje uzroka čestih ozljeđivanja na radu te
predlaganje odgovarajućih mjera. Pregledu podliježu svi radnici koji se
ozljeđuju češće od ostalih na radu ili u istoj grani djelatnosti.
*Izvršitelji:* Tim medicine rada, prema indikaciji drugi specijalisti,
psiholog
*Sudionici:* Služba zaštite na radu, poslodavac, Zavod.
**1.1.6. Praćenje zdravstvenog stanja radnika i/ili umirovljenika koji su ili
su bili izloženi posebnim opasnostima po zdravlje**Preventivni pregledi radnika i/ili umirovljenika koji su bili izloženi
štetnim profesionalnim čimbenicima na prijašnjem radnom mjestu, kao što su npr.
fibrogene prašine i karcinogeni. Procjenjivanje zdravstvenog stanja i utjecaja
štetnosti na zdravlje.
*Izvršitelji:* Tim medicine rada, HZMR, a prema vrsti pregleda
hematološko-biokemijski laboratorij, psiholog, specijalisti drugih specijalnosti
*Sudionici:* Tražitelj usluge.
***1.2. Promocija zdravlja i prevencija bolesti*1.2.1. Savjetovanje o zdravlju, sigurnosti, organizaciji i zaštitnim
sredstvima**
Davanje savjeta na grupnoj razini predstavlja informiranje radnika o
zdravstvenim rizicima u radnim procesima. Obuhvaća informativne sastanke vezane
uz opasnosti po zdravlje prisutne u pojedinim radnim procesima te načinima
zaštite od njihovog štetnog djelovanja (npr.edukacija o kemijskim, biološkim,
fizikalnim štetnostima, mutagenima, karcinogenima i teratogenima, citostaticima,
pravilnom dizanju i nošenju teških tereta, korištenju odmora tijekom rada,
upotrebi osobnih zaštitnih sredstava te drugim mjerama prevencije i zaštite od
ozljeda na radu, profesionalnih bolesti i bolesti vezanih uz rad). Ovom mjerom
treba obuhvatiti sve radnike koji rade na poslovima s posebnim uvjetima rada i
na radnim mjestima s povećanim rizikom po oštećenje zdravlja.
*Izvršitelji:* Tim medicine rada u suradnji s Hrvatskim zavodom za medicinu
rada (u daljnjem tekstu: HZMR).
*Sudionici:* Služba zaštite na radu, poslodavac, Zavod.

|  |  |
| --- | --- |
| Savjetovanje o zdravlju, sigurnosti, organizaciji i zaštitnim sredstvima | 1 savjetovanje godišnje na razini tvrtke s više od 5 zaposlenih |

**1.2.2. Savjetovanje o zdravlju i sigurnosti**Davanje savjeta na individualnoj razini obuhvaća savjetovanje radnika zbog
problema vezanih uz utjecaj rada na zdravlje. Savjetovanje se obavlja na zahtjev
radnika koji ima tegobe koje povezuje uz utjecaj radnog mjesta. Ovom mjerom
treba obuhvatiti sve zaposlene radnike.
*Izvršitelji:* Tim medicine rada
*Sudionici:* Služba zaštite na radu, poslodavac, Zavod.
**1.2.3. Obvezno cijepljenje**Cijepljenje se provodi ovisno o riziku radnog mjesta, a prema programu
Zavoda
*Izvršitelji:* izabrani timovi medicine rada
*Izvršitelji:* Tim medicine rada u u suradnji sa zavodima za javno
zdravstvo, HZMR
*Sudionici:* Služba zaštite na radu, poslodavac, Zavod
**1.2.4. Promocija zdravlja korištenjem zdravstveno-edukativnih materijala**Provođenje izradom i raspodjelom pisanih materijala usmjerenih savjetovanju
i prosvjećivanju, poticanju prihvaćanja novih znanja i načina života i rada u
cilju očuvanja i unapređenja zdravlja na radu. Ovom mjerom treba obuhvatiti sve
radnike koji rade na poslovima s povećanim rizicima po zdravlje.
*Izvršitelji:* Tim medicine rada u suradnji s HZMR-om
*Sudionici:* Služba zaštite na radu, poslodavac, Zavod.
**1.2.5. Edukacija radnika o praktičkoj primjeni preventivnih mjera za očuvanje
zdravlja na radu – savjetovanje za kineziterapijske postupke**
Daju se upute za temeljne rehabilitacijske postupke (upute o razgibavanju,
aktivne i pasivne vježbe).
Educiranje radnika o individualnim praktičnim mjerama za očuvanje zdravlja na
radnim mjestima potencijalno opasnim po zdravlje (npr. upute o vježbama i
razgibavanju pri radu u prisilnom položaju, aktivne i pasivne vježbe, vježbe
disanja). Ova mjera se može provoditi grupno i individualno, a obuhvaća sve
radnike koji rade na poslovima s povećanim rizicima po zdravlje.
Ocjenjivanje zdravstvenog stanja, osobito u odnosu na funkcionalno stanje
lokomotornog, kardiovaskularnog i dišnog sustava.
Individualno zdravstveno prosvjećivanje i savjetovanje o prevenciji ozljeda i
najučestalijih bolesti vezanih uz rad. Edukacija se provodi za sve radnike koji
rade na rizičnim radnim mjestima najmanje jedanput u dvije godine.
*Izvršitelji:* Tim medicine rada u suradnji sa HZMR-om
*Sudionici:* Služba zaštite na radu, poslodavac, Zavod.
**1.2.6. Edukacija radnika o akutnom djelovanju štetnosti kojima su izloženi**Edukacijom su obuhvaćeni svi radnici. Provodi se jedanput u godini u svim
tvrtkama u kojima specijalist medicine rada pruža usluge specifične zdravstvene
zaštite.
*Izvršitelji:* Tim medicine rada
*Sudionici:* Služba zaštite na radu, poslodavac, Zavod.
**1.2.7. Edukacija radnika o pružanju prve pomoći ovisno o štetnostima radnog
mjesta***Izvršitelji:* Tim medicine rada
*Sudionici:* Služba zaštite na radu, poslodavac, Zavod
**1.2.8. Organiziranje prva pomoći i hitne medicinske pomoći u slučaju nesreće
na radu***Izvršitelji:* Tim hitne medicinske pomoći, specijalist medicine rada,
liječnik/specijalist opće/obiteljske medicine, ostale zdravstvene ustanove,
zdravstveni radnici najbliži mjestu ozljede
*Sudionici:* Služba zaštite na radu, poslodavac, Zavod
***1.3. Ocjenjivanje uvjeta rada radi zaštite od profesionalnih bolesti i
ozljeda na radu*1.3.1. Ocjenjivanje uvjeta rada radi zaštite od profesionalnih bolesti i
ozljeda na radu**Provodi se redovitim obilascima radnih mjesta najmanje jedanputa godišnje
prema unaprijed planiranom rasporedu, a obvezno kod promjene radnih procesa i
uvjeta rada, uvođenja novih tehnologija, kod poremećaja u radnom procesu, kod
pojave ozljeda na radu i profesionalnih bolesti te kod porasta pobola.
*Izvršitelji:* Specijalist medicine rada
*Sudionici:* Služba zaštite na radu, poslodavac, Zavod.
**1.3.2. Kontinuirana skrb o boljoj prilagođenosti rada radnicima, uključujući
vrijeme, način i uvjete rada**Provođenje aktivnosti na prilagodbi rada i radnih uvjeta sposobnostima i
mogućnostima radnika te skrbi za provedbu propisanih mjera zaštite na radu u
poslovima gdje su radnici izloženi štetnostima, opasnostima i naporima koji
ugrožavaju zdravlje.
Izvršitelji: Specijalist medicine rada
Sudionici: Služba zaštite na radu, poslodavac, Zavod.
***1.4. Registriranje, evidentiranje i izvještavanje*1.4.1. Registriranje i evidentiranje**
Vođenje osobne zdravstvene dokumentacije radnika, dnevne/mjesečne/godišnje
evidencije ukupnih aktivnosti, izradu i dostavljanje izvješća (Zavodu, HZMR,
poslodavcu) i isprava (o ozljedi na radu, profesionalnoj bolesti), analizu i
obradu medicinske i druge dokumentacije.
*Izvršitelji:* tim medicine rada, psiholozi
*Sudionici:* poslodavac, Zavod.
**1.4.2. Izvješćivanje Zavoda**Izvješćivanje u obliku i opsegu određenom aktima Zavoda.
*Izvršitelji:* tim medicine rada, u suradnji s djelatnošću hitne medicinske
pomoći.
*Sudionici:* Zavod.
**1.4.3. Izvješćivanje HZMR za potrebe zdravstvene statistike**Izvješćivanja o ozljedi na radu i profesionalnoj bolesti (u obliku sukladnom
propisima), o pregledanim radnicima u djelatnosti medicine rada (u obliku
određenom uputom HZMR), o radnicima izloženim pojedinim radnim opasnostima i
štetnostima (u obliku određenom uputom HZMR).
*Izvršitelji:* tim medicine rada
*Sudionici:* HZMR.
**1.4.4. Izvješća poslodavcu**Izvješćivanje poslodavaca o svim obavljenim pregledima i aktivnostima u
skupnom obliku (izvješće o pregledima, o zdravstvenom stanju radnika zaposlenim
na poslovima s posebnim uvjetima rada) te izvješćivanje o radnoj sposobnosti
pojedinog radnika upućenog na pregled (uvjerenje/svjedodžba)
*Izvršitelji:* tim medicine rada
*Sudionici:* poslodavac, Zavod.
**1.4.5. Izvješćivanje radnika o rezultatima zdravstvenog pregleda.***Izvršitelji:* Tim medicine rada, HZMR, Zavod
*Sudionici:* Služba zaštite na radu, poslodavac, radnik.
***1.5. Dijagnostika profesionalnih bolesti*1.5.1. Dijagnostika profesionalnih bolesti**Primjena odgovarajućih dijagnostičkih i terapijskih postupaka sukladno
medicinskoj indikaciji. Dijagnosticiranje profesionalnih bolesti provodi se
primjenom odgovarajućih dijagnostičkih postupaka sukladno medicinskoj indikaciji
i doktrini medicine rada.
Dijagnostički se postupak provodi kod svake sumnje na profesionalnu bolest.
*Izvršitelji:* Tim medicine rada, HZMR, zdravstvena zaštita na razini
specijalističko – konzilijarne i bolničke zdravstvene zaštite ugovorene s
Zavodom.
*Sudionik:* Zavod
**1.5.2. Pregled i dijagnostički postupak radi utvrđivanja radne sposobnosti u
slučaju profesionalne bolesti, ozljede na radu i njihovih posljedica**Provođenje pregleda i dijagnostičkih postupaka za određivanje privremene
sposobnosti za rad u slučaju profesionalne bolesti i ozljede na radu, a ako
postoje indikacije, provodi se procjenjivanje trajne sposobnost za rad.
*Izvršitelji:* Tim medicine rada, HZMR
*Sudionici:* Zavod, Hrvatski zavod za mirovinsko osiguranje.
**1.5.3. Praćenje i analiza pobola radnika s osnove ozljeda na radu i
profesionalnih bolesti**Praćenje i analiziranje zdravstvenog stanja i pobola te kretanje izostanaka
s posla zbog ozljeda na radu i profesionalnih bolesti te predlaganje mjera
sanacije.
*Izvršitelji:* Tim medicine rada
*Sudionici:* Služba zaštite na radu, poslodavac, Zavod.
**1.5.4. Suradnja na svim razinama zdravstvene zaštite**Uspostavljanje razmjene informacija i koordiniranog djelovanja s ostalim
djelatnostima svih razina zdravstvene zaštite osobito u brizi za radnike s
povećanim rizikom za zdravlje te radnike oboljele od profesionalnih bolesti,
bolesti vezanih uz rad te ozlijeđenih na radu.
*Izvršitelji:* Tim medicine rada
*Sudionici:* Zavod, obiteljski liječnik, patronažna služba.

2. PROGRAM MJERA ZDRAVSTVENE ZAŠTITE RADNIKA KOJE PROVODE
POSLODAVCI

***2.1. Procjena opasnosti***Utvrđivanje prisutnosti opasnosti, štetnosti i napora koji mogu ugroziti
zdravlje radnika te zahtjeva radnog mjesta i njihov utjecaj na zdravstvene i
psihofizičke sposobnosti radnika. Procjeni opasnosti podliježu sva radna mjesta
s potencijalno štetnim radnim uvjetima, sukladno Pravilniku o procjeni
opasnosti.
*Izvršitelji:* ovlaštene ustanove za poslove procjene opasnosti,
specijalist medicine rada.
*Sudionici:* Služba zaštite na radu, tehnolozi, kadrovska služba, odbor
zaštite na radu, poslodavac.
***2.2 Otkrivanje i istraživanje štetnih faktora u novim tehnološkim
procesima ili kod uporabe novih kemijskih tvari***Praćenje utjecaja novih tehnoloških procesa ili novih kemijskih
sastojaka na zdravlje radnika, obavljanje kliničkog pregleda radnika, specijalne
laboratorijske obrade, funkcionalne dijagnostike prema indikaciji te ispitivanje
radne okoline. Istraživanju podliježu novi tehnološki procesi i nove sirovine
kao potencijalno štetni čimbenici na zdravlje radnika.
*Izvršitelji:* Tim medicine rada, HZMR
*Sudionici:* Služba zaštite na radu, poslodavac.
***2.3. Sudjelovanje u radu Odbora zaštite na radu***U skladu s Zakonom o zaštiti na radu Odbor planira i nadzire primjenu
pravila zaštite na radu, obavještavanje i obrazovanje iz zaštite na radu, vodi
politiku sprječavanja ozljeda na radu i profesionalnih bolesti i potiče stalno
unapređivanje zaštite na radu.
*Izvršitelji:* Specijalist medicine rada, poslodavac ili njegov ovlaštenik,
rukovoditelj služba zaštite na radu, ili stručnjak za zaštitu na radu,
povjerenici radnika ili njihov koordinator
*Sudionici:* služba zaštite na radu, inspekcija rada.
***2.4. Prethodni pregled radnika prije zaposlenja***Na poslovima koji nisu poslovi s posebnim uvjetima rada, niti su
pregledi obvezni prema posebnim propisima, obavljaju se u svrhu utvrđivanja
zdravstvenog stanja i ocjene opće zdravstvene sposobnosti za određene poslove
kod radnika koji se prvi puta zapošljavaju ili se zapošljavaju nakon prekida
rada dužeg od 6 mjeseci.
*Izvršitelji:* Tim medicine rada, a prema indikacijama psiholog ili drugi
specijalisti.
*Sudionici:* Služba zaštite na radu, poslodavac.
***2.5. Preventivni sistematski pregledi radnika tijekom zaposlenja***Obavljaju se u svrhu ranog otkrivanja kroničnih bolesti ili stanja
(maligne bolesti, bolesti srčano-žilnog i živčanog sustava, šećerna bolest,
itd.), otkrivanja bolesti koje mogu biti pogoršane radom (bolesti sustava za
kretanje, dišne bolesti, psihosomatski poremećaji, srčano-žilne bolesti itd.
ovisno o radnim uvjetima) te u svrhu očuvanja zdravlja i radne sposobnosti.
*Izvršitelji:* Tim medicine rada, specijalisti različitih specijalnosti, po
potrebi hematološko-biokemijski laboratorij.
*Sudionici:* Služba zaštite na radu, poslodavac.
**2.5.1. Sistematski pregled radnika mlađih od 21 godine**Po utvrđenoj metodologiji obavljaju se sistematski pregled i obrada
usmjereni na otkrivanje utjecaja uvjeta okoliša i nasljednih čimbenika na razvoj
i zdravlje mladih radnika. Pregledu podliježu radnici mlađi od 21 godine kod
kojih indikaciju za pregled postavi specijalist medicine rada.
*Izvršitelji:* Tim medicine rada, a prema potrebi hematološko-biokemijski
laboratorij,, psiholog, specijalisti drugih specijalnosti
*Sudionici:* Služba zaštite na radu, poslodavac.
**2.5.2. Sistematski pregled radnika starijih od 45 godina**Po utvrđenoj metodologiji obavljaju se sistematski pregledi u cilju ranog
otkrivanja oštećenja zdravlja odnosno pojave kronične bolesti (bolesti
kardiovaskularnog i cerebrovaskularnog sustava, dijabetes, bolesti lokomotornog
sustava, psihoze, neuroze, alkoholizam, i dr.) koje utječu na smanjenje radne
sposobnosti. Pregledu podliježu radnici stariji od 45 godina kod kojih
specijalist medicine rada postavi indikaciju za pregled.
*Izvršitelji:* Tim medicine rada, a potrebi hematološko-biokemijski
laboratorij, psiholog, specijalisti drugih specijalnosti
*Sudionici:* Služba zaštite na radu, poslodavac
***2.6. Pregledi radnika zaposlenih u srednjem školstvu***Obavljaju se svake tri godine sukladno Zakonu o srednjem školstvu.
*Izvršitelji:* Tim medicine rada, psiholog, specijalisti različitih
specijalnosti, po potrebi hematološko-biokemijski laboratorij.
*Sudionici:* Poslodavac.
***2.7. Preventivni pregledi radnika kroničnih bolesnika, radnika sa
smetnjama u psihičkom ili fizičkom razvoju, radnika koji se češće ozljeđuju
i/ili obolijevaju***Sistematski ili ciljani sistematski pregled radnika usmjeren na:
oboljele od kroničnih bolesti, koje uvjeti rada mogu pogoršati; radnika sa
smetnjama u psihičkom i fizičkom razvoju te radnika koji se češće ozljeđuju
i/ili obolijevaju. Po potrebi poduzimaju se mjere u smislu liječenja i
rehabilitacije ili se predlažu mjere za promjenu radnog mjesta a u svrhu
očuvanja zdravlja i preostale radne sposobnosti.
*Izvršitelji:* Tim medicine rada, liječnik obiteljske medicine,a prema
vrsti pregleda hematološko-biokemijski laboratorij, psiholog, specijalisti
drugih zdravstvenih djelatnosti specijalnosti
*Sudionici:* Služba zaštite na radu, poslodavac.
***2.8. Praćenje pobola i bolovanja radnika s analizom uzroka tih pojava***Praćenje i analiziranje zdravstvenog stanja, kretanje izostanaka s posla
zbog bolesti i ozljeda, ozljeda na radu i profesionalnih bolesti te predlaganje
mjera sanacije.
*Izvršitelji:* Tim medicine rada
*Sudionici:* Služba zaštite na radu, poslodavac.
***2.9. Preventivna cijepljenja i izvješćivanje o cijepljenju***Provođenje preventivnih cijepljenja radnika zbog bolesti koje se
epidemijski javljaju u pučanstvu, npr. cijepljenje protiv gripe
*Izvršitelji:* Tim medicine rada
*Sudionici:* Služba zaštite na radu, poslodavac.
***2.10. Provođenje medicinskoprogramiranog aktivnog odmora (MPAO)***Utvrđivanje potrebe za upućivanjem radnika na korištenje medicinsko
programiranog aktivnog odmora u svrhu podizanja zdravstvene i radne sposobnosti
radnika, a na osnovi rezultata preventivnih pregleda, medicinske i druge
dokumentacije te po potrebi pregleda i funkcionalnih ispitivanja. Utvrđivanje se
obavlja kod radnika izloženih djelovanju štetnih i nepovoljnih faktora radne
okoline.
*Izvršitelji:* Tim medicine rada
*Sudionici:* Služba zaštite na radu, poslodavac.

3. MJERE SPECIFIČNE ZDRAVSTVENE ZAŠTITE RADNIKA KOJE PROVODE
SPECIJALISTI MEDICINE RADA NA ZAHTJEV DRUGIH KORISNIKA

***3.1. Ekspertizni pregledi i dijagnostički postupak za
ocjenu radne sposobnosti, invalidnosti i preostale radne sposobnosti***Obavljanje ocjena: radne sposobnosti, invalidnosti i preostale radne
sposobnosti na temelju pregleda i postojeće medicinske dokumentacije; dodatnih
funkcionalnih ispitivanja te ostalih dijagnostičkih postupaka prema indikaciji i
propisanom algoritmu. Pregledu podliježu svi radnici kod kojih na temelju
medicinskih kriterija postoji potreba utvrđivanja radne sposobnosti i/ili ocjena
invalidnosti.
*Izvršitelji:* Tim medicine rada a prema vrsti pregleda
hematološko-biokemijski laboratorij, toksikološki laboratorij, psiholog,
specijalisti drugih specijalnosti
*Sudionici:* Zavod za mirovinsko osiguranje, Zavod za obvezno zdravstveno
osiguranje, Zavod za zapošljavanje.

III. PROGRAM MJERA SPECIFIČNE
ZDRAVSTVENE ZAŠTITE KOJE ZA ZAVOD PROVODI HRVATSKI ZAVOD ZA MEDICINU RADA

4. STATISTIČKA ISTRAŽIVANJA IZ PODRUČJA MEDICINE RADA

***4.1. Prikupljanje i analiza podataka o zdravstvenom
stanju i zdravstvenoj zaštiti radnika, izrada zdravstvenih pokazatelja i
utvrđivanje zdravstvenih prioriteta u odnosu na rizike radnog mjesta***Provođenje prema zakonskim odredbama i obvezama
*Izvršitelj:* HZMR, tim medicine rada
*Sudionik:* Zavod.
***4.2. Statistička analiza uzroka i prirode ozljeda na radu***Provođenje statističke analize uzroka i prirode ozljeda na radu
*Izvršitelji:* Hrvatski zavod za medicinu rada
*Sudionik:* Zavod.
***4. 3. Statistička analiza uzroka invalidnosti kao posljedice ozljeda na
radu ili profesionalne bolesti***Obrađivanje podataka prema vrstama oštećenja zdravlja, uzrocima
invalidnostI, dobi, spolu i županijama.
*Izvršitelji:* Hrvatski zavod za medicinu rada, tim medicine rada
*Sudionici:* Zavod.

5. PREDLAGANJE, PLANIRANJE, I PROVOĐENJE MJERA
SPECIFIČNE ZDRAVSTVENE ZAŠTITE RADNIKA

***5.1. Predlaganje i sudjelovanje u provođenju i
evaluacija Plana i programa mjera specifične zdravstvene zaštite iz obveznog
zdravstvenog osiguranja zaštite zdravlja na radu***Prema zakonskim odredbama i obvezama
*Izvršitelj:* HZMR,
*Sudionici:* Zavod, Ministarstvo zdravstva i socijalne skrbi.
***5.2. Sudjelovanje u izradi strateških dokumenata iz područja specifične
zdravstvene zaštite radnika prema Zakonu o zdravstvenoj zaštiti, Zakonu o
zdravstvenom osiguranju zaštite zdravlja na radu i Zakonu o zaštiti na radu***Sudjelovanje u izradi dokumenata politike i strategije hrvatskog
zdravstva
*Izvršitelj:* HZMR
*Sudionici:* Zavod, Ministarstvo zdravstva i socijalne skrbi.
***5.3. Sudjelovanje u izradi prijedloga nacionalnih programa prevencije i
ranog otkrivanja značajnih bolesti i vodećih zdravstvenih problema izazvanih
radom u državi***Sudjelovanje u radu povjerenstava i radnih skupina kao i na vlastitu
inicijativu, a temeljem postojeće epidemiološke situacije, primjera dobre
medicinske prakse i preporuka međunarodnih tijela. Predlaganje nacionalnih
programa za značajne zdravstvene probleme vezane uz specifičnu zdravstvenu
zaštitu radnika u Republici Hrvatskoj.
*Izvršitelji:* HZMR, tim medicine rada
*Sudionici:* Zavod, Ministarstvo zdravstva i socijalne skrbi, Nacionalno
vijeće za zaštitu na radu.
***5.4. Organizacija, koordinacija, monitoring i evaluacija provođenja
nacionalnih programa prevencije i ranog otkrivanja profesionalnih bolesti i
ozljeda na radu***Sukladno nacionalnim programima koje donese Vlada RH sudjelovanje u
izradi potrebnih stručnih i promotivnih materijala, te organiziranju,
koordinaciji, monitoringu i evaluaciji provođenja tih programa.
*Izvršitelji:* HZMR, tim medicine rada
*Sudionici:* Zavod, Ministarstvo zdravstva i socijalne skrbi, Nacionalno
vijeće za zaštitu na radu.
***5.5. Promicanje zdravlja, provođenje zdravstvenog odgoja i prosvjećivanje***Prosvjećivanjem radno sposobne i radno aktivne populacije, promicanjem
zdravlja te poticanjem usvajanja i potpomaganjem zdravijih načina rada (nošenje
osobnih zaštitnih sredstava, ergonomski položaj tijela, ritam rada, redovito
uzimanje lijekova) i življenja (nepušenje, pravilna prehrana, svakodnevna
tjelesna aktivnost, prevencija ovisnosti i konzumacije alkohola i duhana na
radnom mjestu) radi unapređenja zdravlja i sprječavanja nastanka bolesti vezanih
uz rad i radi smanjenja izloženosti rizičnim čimbenicima.
Poticanje odgovornosti radnika za vlastito zdravlje, usmjereno usvajanju po
zdravlje korisnih i mijenjanju po zdravlje štetnih navika.
Podizanje razine zdravstvene kulture, zdravstveno-odgojnim metodama prvenstveno
edukacijom na radnom mjestu i ukazivanjem na nepravilne postupke tijekom rada
provođenjem zdravstveno-prosvjetnih mjera za ciljane skupine radnika.
Zdravstveno prosvjećivanje oboljelih od bolesti vezanih uz rad (zdravstveni
odgoj s ciljem organiziranja i provođenja preventivnih postupaka – individualni
i skupni rad, priprema edukacijskih materijala o radu na zdrav i siguran način
te materijala o zdravom životu a kod oboljelih o vrsti liječenja, ostali posebni
edukativni programi prema zdravstvenim potrebama).
*Izvršitelji:* Hrvatski zavod za medicinu rada, timovi medicine rada
*Sudionici:* Služba zaštite na radu, državni inspektorat, Zavod,
Ministarstvo zdravstva i socijalne skrbi.
***5.6. Zdravstveno prosvjećivanje i promicanje zdravlja prema zdravstvenim
prioritetima pojedinih posebno osjetljivih skupina radnika***Sudjelovanje u izradi i usuglašavanju redovitih godišnjih programa
zdravstvenog informiranja i promicanja zdravlja radnika, a za potrebe timova
medicine rada i službi zaštite na radu u poduzećima i vulnerabilnih skupina
radnika
*Izvršitelj:* HZMR, tim medicine rada
*Sudionici:* Služba zaštite na radu, državni inspektorat, Zavod,
Ministarstvo zdravstva i socijalne skrbi.

6. SUDJELOVANJE U PREDLAGANJU PROGRAMA MJERA ZDRAVSTVENE
ZAŠTITE I NOMENKLATURE DIJAGNOSTIČKIH TERAPIJSKIH POSTUPAKA, VEZANO UZ
SPECIFIČNU ZDRAVSTVENU ZAŠTITU RADNIKA

***6. 1. Izrada algoritama za preventivne preglede***Izrađivanje algoritama preventivnih pregleda radi istoznačnog provođenja
pregleda svih radnika kod kojih se, sukladno zakonskim propisima, provode
pregledi. Na taj način kontrolirati zdravstveno stanja radnika s obzirom na dva
aspekta: a) da li radnik obzirom na zdravstveno stanje može obaviti radni
zahtjev, i b) da li je kod radnika došlo do početnih oštećenja zdravlja
djelovanjem rada, a radi ranog otkrivanja profesionalnih bolesti i sprječavanja
razvoja bolesti značajnog intenziteta te radi sprječavanja posljedičnog
smanjenja radne sposobnosti.
*Izvršitelj:* HZMR, tim medicine rada
*Sudionici:* Zavod.
***6.2. Otkrivanje radnih procesa i djelatnosti koji su uzročnici
profesionalnih bolesti***Analiziranjem prikupljenih podataka o profesionalnim bolestima
identificirati djelatnosti i gospodarstvene grane u kojima nastaje najveći broj
profesionalnih bolesti. Na temelju dobivenih rezultata učiniti izvid u radne
procese koji su najčešći uzrok profesionalnih bolesti, izvršiti detaljnije
procjene radnih uvjeta objektivnim mjerenjima i ispitivanjima te anketama i
pregledima izloženih radnika. Dati primjerena rješenja za najvažnije i
prioritetne probleme u nastanku pojedinih profesionalnih bolesti i spriječiti
posljedično smanjenje radne sposobnosti u izloženih radnika.
*Izvršitelji:* HZMR
*Sudionici:* Tim medicine rada, služba zaštite na radu, Zavod.
***6.3. Izrada preventivnih programa i predlaganje intervencijskih mjera za
posebno osjetljive skupine radnika***Izrađivanje prijedloga preventivnih programa i intervencijskih mjera za
posebno osjetljive skupine radnika; invalide, mlade radnike, radnike sa
smanjenom radnom sposobnošću, oboljeli od profesionalnih bolesti, ozlijeđenih na
radu.
*Izvršitelji:* HZMR
*Sudionici:* tim medicine rada, služba zaštite na radu, Zavod.
***6.4. Savjetodavna funkcija u vezi s dijagnostikom profesionalnih bolesti
te ocjenom posljedičnog smanjenja radne sposobnosti***Kontinuirano pružanje stručne i metodološke podrške u obliku uputa,
savjeta i preporuka vezanih za dijagnostiku i zbrinjavanje profesionalnih
bolesti. Ovu savjetodavnu funkciju staviti na raspolaganje specijalistima
medicine rada, doktorima primarne zdravstvene zaštite, specijalistima drugih
specijalnosti, Zavodu, tijelima državne uprave i svim sudionicima u zaštiti
zdravlja radnika.
*Izvršitelji:* HZMR
*Sudionici:* tim medicine rada, služba zaštite na radu, Zavod.
***6.5. Analiza posljedica profesionalnih bolesti na radnu sposobnost***Praćenje morbiditeta od profesionalnih bolesti na razini države i
kretanje posljedičnog smanjenja radne sposobnosti, uključujući analize
privremene nesposobnosti za rad i analize trajnih nesposobnosti za rad, odnosno
invalidnosti kao posljedice profesionalnih bolesti.
Omogućavanje stalnog protoka informacija o kretanju profesionalnih bolesti.
Izrađivanje dostavljanje mjerodavnim tijelima sukladno zakonu godišnjih
izvješća.
*Izvršitelji:* HZMR, tim medicine rada,
*Sudionici:* poslodavac, Zavod.

7. STRUČNO OSPOSOBLJAVANJE RADNIKA I IZDAVANJE PUBLIKACIJA IZ
PODRUČJA MEDICINE

***7. 1. Educiranje radnika i oboljelih o rizicima radnog
mjesta***Informiranje radnika o djelovanju štetnosti sa radnog mjesta i to i
zdravih i onih kod kojih već postoje neke poteškoće. Posebice individualno
informiranje radnika u kojeg su dijagnosticirana početna oštećenje ciljnih
organa o rizicima razvoja klinički manifestne bolesti i o potrebi primjene svih
mjera zaštite zdravlja. Sudjelovanje u tečajevima trajne edukacije s temama
bitnim za prevenciju profesionalnih bolesti, ozljeda na radu i bolesti vezanih
uz rad te za rad na siguran način, a sve na načelima promicanja zdravlja i
interaktivnih metoda učenja.
*Izvršitelj:* HZMR, tim medicine rada
*Sudionici:* službe zaštite na radu, poslodavci, Zavod.
***7.2. Izrada stručnih sadržaja za edukacijske materijale i zdravstveno
informiranje iz područja specifične zdravstvene zaštite radnika***Sudjelovanje u izradi stručnih sadržaja za edukacijske materijale i
zdravstveno informiranje javnosti s područja specifične zdravstvene zaštite
radnika kroz različite medije.
*Izvršitelj:* HZMR
*Sudionik:* Zavod.
***7.3. Izrada redovitih publikacija iz područja specifične zdravstvene
zaštite***Izrada Hrvatskog statističkog ljetopisa za područje specifične
zdravstvene zaštite radnika, izrada biltena prema područjima određenih
statističkih istraživanja (vodećim profesionalnim bolestima, apsentizmu zbog
profesionalnih bolesti i ozljeda na radu, prijevremenom umirovljenju zbog
profesionalnih bolesti i ozljeda n radu).
*Izvršitelj:* HZMR
*Sudionik:* Zavod.
***7.4. Stručni edukacijski skupovi za prevenciju oštećenja zdravlja osoba s
invaliditetom***Organiziranje stručno edukacijskih skupova namijenjenih liječnicima,
specijalistima medicine rada u svrhu boljeg razumijevanja potrebe prijavljivanja
i upoznavanja s problemom značaja edukacije osoba s invaliditetom uzrokovanim
ozljedom na radu.
*Izvršitelji:* HZMR, tim medicine rada
*Sudionici:* liječnici svih specijalnosti, inženjeri zaštite na radu,
poslodavci, Zavod.
***7.5. Informiranje i edukacija o učestalim kroničnim bolestima na čiji
nastanak utječe i rad**Izvršitelji:* HZMR
*Sudionici:* specijalisti medicine rada, poslodavci, inženjeri zaštite na
radu, Zavod.

8. PREVENCIJA BOLESTI KOJE SU ČEŠĆE KOD RADNIKA

***8.1. Provođenje preventivno-zdravstvenih mjera za osobe
s povećanim rizikom po zdravlje***Provođenje mjere zdravstvene prevencije najučestalijih bolesti vezanih
uz rad te drugih zdravstvenih problema vezanih uz štetnosti s radnog mjesta
(bolesti sustava za kretanje, bolesti dišnog sustava, duševne bolesti, bolesti
srca i krvnih žila, maligne bolesti, oštećenje sluha, itd.), a što podrazumijeva
i utvrđivanje profesionalnih rizika (nepovoljan i prisilan položaj tijela,
repetitivni pokreti, prekomjerna tjelesna masa, stres na radnom mjestu,
nepovoljni mikroklimatski uvjeti), kao i fizičke štetnosti (buka, hladnoća,
povišena temperatura zbog potrebe radnog procesa) te štetnih navika (pušenje,
neprimjerena prehrana).
*Izvršitelji:* tim medicine rada, HZMR
*Sudionici:*, poslodavac, Zavod.

9. INFORMATIZACIJA

***9. 1. Uspostava informacijskog sustava za praćenje
provedbe preventivnih pregleda i vođenje baze podataka o pregledima radnika
zaposlenih u radnim procesima opasnim po zdravlje***Uspostavljanje sustava za praćenje provedbe nadzora zdravstvenog stanja
radnika zaposlenih u radnim procesima opasnim po zdravlje. Sustav će omogućiti
uvid ne samo u učestalost i vrstu profesionalnih bolesti u Republici Hrvatskoj,
već i u stvarne posljedice po zdravlje radne populacije, smanjenje radne
efikasnosti i radne sposobnosti. Implementacija programa će se bazirati na
prikupljanju relevantnih podataka od specijalista medicine rada, koji
dijagnosticiraju profesionalne bolesti, praćenju svakog pojedinog oboljelog od
profesionalne bolesti na temelju rezultata preventivnih pregleda specijaliste
medicine rada i na temelju podataka dobivenih od strane liječnika primarne
zdravstvene zaštite u vezi s privremenom i trajnom radnom nesposobnosti.
*Izvršitelj:* HZMR, tim medicine rada
*Sudionici:* službe zaštite na radu, poslodavci, Zavod

10. REGISTRI I IZVJEŠĆA

***10.1. Registar oboljelih od profesionalnih bolesti***Vođenje registra oboljelih od profesionalnih bolesti. Dobiveni podaci
omogućit će definiranje postupaka usmjerenih na sprječavanje i suzbijanje
profesionalnih bolesti koje su zastupljenije u našoj državi i predstavljaju
zdravstveni i financijski teret. Osobitu pozornost usmjeriti na bolesti
uzrokovane azbestom i ostalim fibrogenim prašinama, profesionalnu asthmu,
profesionalno oštećenje sluha, profesionalne bolesti uzrokovane vibracijama,
profesionalne kožne bolesti.
*Izvršitelji:* HZMR
*Sudionici:* službe zaštite na radu, poslodavac, tim medicine rada, Zavod.
***10.2. Registar ozljeda na radu***Sukladno preporukama ESAW-a vođenje registra ozljeda na radu osnovom
dobivenih prijava ozljeda na radu, praćenje učestalosti pojedinih vrsta ozljeda
obzirom na vrstu ozljede i gospodarsku granu u kojoj je ozljeda nastala.
Analiziranjem dobivenih podataka utvrđivati moguće mjere koje je potrebno
učiniti da se broj ozljeda smanji. Dobiveni podaci ukazivati će i na grane
djelatnosti koje po broju ozljeda odstupaju od prosjeka.
*Izvršitelj:* HZMR,
*Sudionici:* tim medicine rada, službe zaštite na radu, poslodavci, Zavod.
***10.3. Registar oboljelih od bolesti izazvanih azbestom***Vođenje registara oboljelih od bolesti izazvanih azbestom koji će
sadržavati podatke o osobama koje su bile profesionalno izložene azbestu,
podatke o razini izloženosti; odluci drugostupanjskog povjerenstva
*Izvršitelj:* HZMR, tim medicine rada
*Sudionici:* službe zaštite na radu, poslodavci, Zavod.
***10.4. Registar radnika izloženih ionizirajućim zračenjima***Vođenje registra radnika izloženih ionizirajućim zračenjima koji će
sadržavati podatke o osobama koje su pregledane sukladno posebnom pravilniku,
podatke o radnoj sposobnosti pregledanih, podatke o razini izloženosti; podaci o
dozimetriji, eventualnom uzroku onesposobljenosti za rad u zoni ionizirajućih
zračenja, datum izdavanja uvjerenja, spol i životna dob pregledanih, ime
liječnika koji je obavio pregled, rezultat pregleda, vrsta pregleda, datum
ponovnog pregleda i odluku drugostupanjskog povjerenstva.
*Izvršitelj:* HZMR, tim medicine rada
*Sudionici:* službe zaštite na radu, poslodavci, Zavod.
***10.5. Registar radnika izloženih neionizirajućem zračenju***Vođenje registra radnika izloženih neionizirajućim zračenjima sukladno
zakonskim propisima.
*Izvršitelji:* HZMR
*Sudionici:* službe zaštite na radu, poslodavci, Zavod.
***10.6. Registar radnika izloženih karcinogenima i/ili mutagenima***Vođenje registra radnika izloženih karcinogenima i/ili mutagenima
sukladno zakonskim propisima.
*Izvršitelj:* HZMR, tim medicine rada
*Sudionici:* službe zaštite na radu, poslodavci, Zavod.
***10.7. Registar osoba izloženih citotoksičnim spojevima***Vođenje registra osoba izloženih citotoksičnim spojevima sukladno
zakonskim propisima.
*Izvršitelji:* HZMR
*Sudionici:* tim medicine rada, služba zaštite na radu, sanitarna
inspekcija Ministarstva zdravstva i socijalne skrbi, državni inspektorat, Zavod.
***10.8. Registar štetnosti koji se koriste u pojedinim industrijskim granama
u Republici Hrvatskoj***Izrađivanje mapa štetnosti za pojedine industrijske grane.
*Izvršitelj:* HZMR, tim medicine rada
*Sudionici:* službe zaštite na radu, poslodavci, Zavod.
***10.9. Zbirna izvješća:***
Izrađivanje izviješća i to:
• Izvješće o ozljedama na radu,
• Izvješće o izloženosti pojedinim štetnostima u radnim procesima i na radnim
mjestima
• Izvješće o broju radnika zaposlenih na radnim mjestima s posebnim uvjetima
rada
Na osnovi podataka dobivenih od specijalističkih ordinacija medicine rada
izraditi izvješća o broju radnika zaposlenih na pojedinim poslovima s posebnim
uvjetima rada i pobol od triju najčešćih bolesti na pojedinom radnom mjestu. Da
bi se moglo što bolje spriječiti taj nepovoljan utjecaj neophodno je imati uvidu
postojanje opasnosti kemijskih, fizikalnih i bioloških štetnosti u pojedinim
gospodarskim granama – što čini »mapu« opasnosti i štetnosti u gospodarstvu
Republike Hrvatske. Na osnovi upitnika koji će se upućivati gospodarstvenim
subjektima prikupljati će se i razrađivati podaci o najčešćim radnim
štetnostima. Ustrojiti baze najčešćih štetnosti, kao što su buka, vibracije,
zračenja, različite kemijske tvari i mikroorganizmi i baze gospodarstvenih
grana, tvrtki i konkretnih radnih mjesta kod kojih postoji štetna razina
navedenih štetnosti.
Na temelju tih podataka koji su neophodni za procjenu opasnosti koje ugrožavaju
zdravlje radno aktivnih osoba na razini cijele države, kao i za procjenu
oštećenja zdravlja na individualnoj razini i ocjeni radne sposobnosti svakog
zaposlenog pojedinca – izraditi programe mjera zaštite zdravlja radnika
izloženih opasnostima i štetnostima na radnim mjestima..
*Izvršitelji:* HZMR, tim medicine rada
*Sudionici:* Službe zaštite na radu, Zavod.

IV. PRIJELAZNE I ZAVRŠNE ODREDBE

Ovaj Plan i program mjera specifične zdravstvene zaštite
stupa na snagu osmog dana od dana objave u »Narodnim novinama«.

Klasa: 011-01/07-01/97
Urbroj: 534-07-07-2
Zagreb, 19. studenoga 2007.

Ministar
**prof. dr. sc. Neven Ljubičić**, v. r.

Ostalo, NN 122/2007-3539
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)